নতুন কোন করারোপ ছাড়াই রামগঞ্জ পৌরসভার ২০১১-১২ অর্থ বছরের জন্য ৯ কোটি ৩৫ লাখ ৩৮ হাজার ৯২৯ টাকার বাজেট ঘোষনা করা হয়েছে ।   শনিবার বেলা আড়াইটায় পৌরসভা মিলনায়তনে উপজেলার সর্ব শ্রেনীর গন্যমান্য ব্যাক্তিবর্গের  উপস্থিতিতে নব নির্বাচিত মেয়র বেলাল আহম্মেদ এ বাজেট ঘোষনা করেন ।   বাজেটে সর্বমোট ব্যায় ধরা হয়েছে ৯ কোটি ১০লাখ ৬১ হাজার ১০৮ টাকা ।   সমাপনী স্থিতি দেখানো হয়েছে ২৪ লাখ ৭৭ হাজার ৮২১ টাকা ।   পৌর কর্মচারী সংসদের সাধারন সম্পাদক মোঃ জাকির হোসেন হেলালের সঞ্চালনে বাজেট অনুষ্ঠানে প্রধান অতিথির বক্তব্য রাখেন সাবেক সচিব মোঃ সিরাজুল  ইসলাম ।   বিশেষ অতিথির বক্তব্য রাখেন বিশিষ্ট সমাজ সেবক ও রুপায়ন গ্রুপের ব্যবস্থাপনা পরিচালক ফরিদ আহম্মেদ ভুঁইয়া , উপজেলা ভাইস চেয়ারম্যান আকম রুহুল আমিন , বিশিষ্ট সমাজ সেবক হাজী মোঃ জাহাঙ্গীর পাটোয়ারী প্রমূখ ।